  Виталий Пронин Арлы быдэ шаерамы кизьыны вазь потэмъёс пӧлын луэ Алнаш ёросысь «Прогресс» хозяйство. Алнаш ёросысь «Прогресс» хозяйствоын бусыосазы удобрение пазяло.Тол улэ кизем ӟег вож-вож ӝужаз бере, «Прогресс» хозяйство 19-тӥ апреле ик узьымез удобрениен юнматоно кариськиз. Интыен-интыен лымы пуке вал ке но, нимысьтыз техникаез бусые поттӥз. Озьы 1 гектаре 1 центнер удобрение понӥзы.- Лымы усён азьын удобрение поттэммы туж умой луиз ай - зор-кот солы тӧлӟыны ӧз сёты - ваньмыз музъеме пыӵаз. Кылемзэ сеялкаосын ӵош бусые поттом, котькуд гектаре 80 килограмм шедёз, - бусыосыз шорысь синъёссэ вошъятэк, вера хозяйствоысь валтӥсь агроном Лев Сараматов.Зэм, кылем арын сярысь, туэ удобренизы 2 поллы ӧжытгес. Но урожай басьтонлы осконъёссы вань. Дасям кидыссы угось ваньмыз ӟеч. 240 тонна элита кидыссы вань. Миым «Оркино» хозяйствоысь суперэлита кидыс басьтӥзы, сое 170 гектар вылэ кизизы, отысь ик ӟеч тысь кутсаны быгатӥзы. Туэ ӟеч кидысэн кизем бусыоссэс 400 гектарозь паськытатыны медо.- Сӥзьыл эштосмес ӟеч кидыс будэтонъя хозяйство карыны малпаськом, документъёс дасяськомы, - шуэ Лев Сараматов. - Элита нимаськись кидысэз угось, огшоры ю-нянез сярысь, 2-3 поллы дуногес вузаны луэ, солы субсидия но висъяське. Хозяйствоын азинскон понна тысь куасьтон но шертон комплекссэс выльдыны, К-700 бадӟым трактор, пресс басьтыны, ферма пуктыны малпало.Оглом «Прогрессын» 4 сюрс 886 гектар кизёно-гыроно бусыоссы. Али 1 сюрс 991 гектар вылэ ю-нянь кизёзы. Механизатор Леонид Дунаев шуэ:- Сюлэм бусые куриське ни - лудъёсмы угось ёросын тужгес бадӟымесь.Лев Сараматов верамъя, механизаторъёс, дыр шоры учкытэк, ужало, запчасть дыраз вутто, ог-огзылы юрттӥсько, соин ик кизёнзэс шаерамы ваньмызлэсь вазь йылпумъяло.Елена СараматоваТуспуктӥз Максим Егоров  